open-index/open-wikipedia-markdown huggingface dataset:
దూదిమెట్ల బాలరాజు యాదవ్

**దూదిమెట్ల బాలరాజు యాదవ్‌** తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ షీప్‌ అండ్‌ గోట్‌ డెవలప్‌మెంట్‌ కార్పొరేషన్‌ చైర్మన్‌గా 2021 డిసెంబరు 17న నియమితుడై, 2021 డిసెంబరు 30న చైర్మన్‌గా బాధ్యతలు చేపట్టాడు
## జననం, విద్యాభాస్యం
దూదిమెట్ల బాలరాజు యాదవ్ 1981 జనవరి 1లో తెలంగాణ రాష్ట్రం,నల్లగొండ జిల్లా, నకిరేకల్ మండలం, పాలెం గ్రామంలో బిక్షమయ్య యాదవ్, అమృత దంపతులకు జన్మించాడు. ఆయన నల్గొండ లోని నాగార్జున ప్రభుత్వ డిగ్రీ కళాశాలలో బి.ఎస్సీ, బి.జెడ్.సి, ఉస్మానియా విశ్వవిద్యాలయం నుండి బి.ఇడి., వరంగల్ కాకతీయ విశ్వవిద్యాలయం నుండి ఎం.ఎస్సీ, జువాలజీ పూర్తి చేసి, 2016లో 'ఏకాలజికల్ సడీస్ ఆన్ ఉదయసముద్రం రిజర్వాయర్ ఇన్ నల్లగొండ డిస్ట్రిక్' అనే అంశంపై ప్రొఫెసర్ సునీతాదేవి పర్యవేక్షణలో ఉస్మానియా యూనివర్సిటీ నుండి జూవాలజీ విభాగంలో పిహెచ్.డి పట్టా అందుకున్నాడు.

## ఉద్యమ నేపథ్యం
దూదిమెట్ల బాలరాజు యాదవ్ 1999 ఎస్.ఎఫ్.ఐ జిల్లా కార్యదర్శిగా, సి.పి.ఎం. పార్టీ సభ్యుడిగా పనిచేశాడు. ఆయన 2006లో ఓయూలో పిహెచ్.డి.లో చేరినప్పటి నుండి మలిదశ ఉద్యమంలో కీలకంగా పాల్గొని ఓయూ జేఏసీలో వ్యవస్థాపక సభ్యుడిగా పనిచేసి, 2009 నుంచి ఉస్మానియా విద్యార్థి జేఏసీ అధికార ప్రతినిధిగా, జేఏసీ కన్వీనర్‌గా వివిధ హోదాల్లో విద్యార్థి నాయకుడిగా పనిచేశాడు. బాలరాజు యాదవ్ 2010లో తెలంగాణ ప్రత్యేక రాష్ట్ర సాధన కోసం ఎం.ఎల్.ఏ పదవికి రాజీనామా చేసిన అరవింద్ రెడ్డికి మద్దతుగా మంచిర్యాల ఉప ఎన్నికలలో విద్యార్థి జేఏసీ నేతగా, ఇంఛార్జీగా పనిచేశాడు. ఆయన 2013 సెప్టెంబరు 7న హైదరాబాద్ ఎల్బీ స్టేడియంలో ఏపీ ఎన్జీవోలు నిర్వహించిన సభలో నిరసన వ్యక్త పరచడంతో ఏపీ ఎన్జీవోలు ఆయనపై దాడి చేసి గాయపర్చారు.

తెలంగాణ విద్యార్థి ఉద్యమంలో పాల్గొన్న ఆయనపై 150 కి పైగా కేసులు,, 2010, మొదటి 2011లో జైలుపాలై 50 రోజుల జైలు జీవితం గడిపాడు. 2010 జనవరి 18 నుంచి ఫిబ్రవరి 7 వరకు 21 రోజులు 721 కి.మీ.ల మహాపాదయాత్రలో పాల్గొన్నాను. ఆయన తెలంగాణ ఉద్యమంలో ఉద్యమానికి మద్దతుగా పాదయాత్రలు, బస్సుయాత్రలు, నిరాహారదీక్షల్లో పాల్గొన్నాడు.

## రాజకీయ జీవితం
దూదిమెట్ల బాలరాజు యాదవ్ 2014 సాధారణ ఎన్నికలలో ఆయన నాగార్జున సాగర్ అసెంబ్లీ నియోజకవర్గ ఎం.ఎల్.ఏ టికెట్ ఆశించిన పలు కారణాల వల్ల టికెట్ దక్కలేదు. ఆయన 2014, 2018ల్లో జరిగిన సాధారణ ఎన్నికల్లో 2021లో జరిగిన ఉప ఎన్నికలో తెరాస అభ్యర్థి గెలుపులో కీలకంగా పనిచేశాడు. ఆయన తెలంగాణ షీప్‌ అండ్‌ గోట్‌ డెవలప్‌మెంట్‌ కార్పొరేషన్‌ చైర్మన్‌గా 2021 డిసెంబరు 17న నియమితుడై, 2021 డిసెంబరు 30న చైర్మన్‌గా బాధ్యతలు చేపట్టాడు.

## మూలాలు

వర్గం:1981 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ కార్పొరేషన్ మాజీ చైర్మన్లు
వర్గం:తెలంగాణ ఉద్యమకారులు
హర్ బిలాస్ సర్దా

**హర్ బిలాస్ సర్దా** (1867-1955) భారతీయ విద్యావేత్త, న్యాయమూర్తి, రాజకీయ నాయకుడు. బాల్య వివాహ నిరోధక చట్టం (1929) ను ప్రవేశపెట్టినందుకు ఆయన ప్రసిద్ధి చెందారు.

## ప్రారంభ జీవితం
హర్ బిలాస్ సార్డా 1867 జూన్ 3న అజ్మీర్లో మహేశ్వరి కుటుంబంలో జన్మించాడు. అతని తండ్రి శ్రీయుత్ హర్ నారాయణ్ సర్దా (మహేశ్వరి) వేదాంతి, అజ్మీర్ లోని ప్రభుత్వ కళాశాలలో లైబ్రేరియన్ గా పనిచేశాడు. అతనికి ఒక సోదరి ఉంది, ఆమె 1892 సెప్టెంబరులో మరణించింది.

సార్డా 1883లో తన మెట్రిక్యులేషన్ పరీక్షలో ఉత్తీర్ణుడయ్యాడు. తదనంతరం ఆగ్రా కళాశాలలో (ఆ తర్వాత కలకత్తా విశ్వవిద్యాలయానికి అనుబంధంగా) చదివి, 1888లో బ్యాచిలర్ ఆఫ్ ఆర్ట్స్ (బి.ఎ) డిగ్రీని పొందాడు. అతను ఆంగ్లంలో ఆనర్స్ తో పాస్ అయ్యాడు. తత్వశాస్త్రం, పర్షియన్ కూడా చదివాడు. 1889లో అజ్మీర్ లోని గవర్నమెంట్ కాలేజీలో టీచర్ గా తన కెరీర్ ప్రారంభించాడు. అతను ఆక్స్ఫర్డ్ విశ్వవిద్యాలయంలో తదుపరి చదువును కొనసాగించాలని కోరుకున్నాడు, కానీ తన తండ్రి ఆరోగ్యం సరిగా లేకపోవడం వల్ల తన ప్రణాళికలను విడిచిపెట్టాడు. అతని తండ్రి 1892 ఏప్రిల్ లో మరణించాడు. కొన్ని నెలల తరువాత అతని సోదరి, తల్లి కూడా మరణించారు.

ఉత్తరదిక్కున సిమ్లా నుండి దక్షిణాన రామేశ్వరం వరకు, పశ్చిమాన బన్ను నుండి తూర్పున కలకత్తా వరకు బ్రిటిష్ ఇండియాలో సార్డా విస్తృతంగా ప్రయాణించాడు. 1888లో అలహాబాద్లో జరిగిన భారత జాతీయ కాంగ్రెస్ సమావేశాలను సార్డా సందర్శించారు. నాగపూర్, బొంబాయి, బెనారస్, కలకత్తా, లాహోర్ లతో సహా కాంగ్రెస్ కు చెందిన అనేక సమావేశాలకు ఆయన హాజరయ్యారు.

## అవార్డులు, గౌరవాలు
బ్రిటిష్ భారత ప్రభుత్వం ఈ క్రింది బిరుదులను సార్థకు ప్రదానం చేసింది:

* మొదటి ప్రపంచ యుద్ధంలో బ్రిటిష్ ప్రభుత్వానికి మద్దతును పొందడంలో చేసిన సేవలకు- రాయ్ సాహిబ్
* శాసనసభలో చేసిన కృషికి- దివాన్ బహదూర్ (1931)

## మూలాలు


వర్గం:బ్రిటిషు భారతదేశ కేంద్ర శాసనసభ సభ్యులు
వర్గం:1955 మరణాలు
వర్గం:1867 జననాలు
సిరివెన్నెల సీతారామశాస్త్రి తెలుగు సినిమా పాటల జాబితా (2012)

2012 లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:

## మూలాలు

వర్గం:జాబితాలు
వర్గం:సినిమా జాబితాలు
వర్గం:సిరివెన్నెల సీతారామశాస్త్రి రచించిన పాటలు
వర్గం:పాటలు
కే వాసుదేవరెడ్డి

**కేతిరెడ్డి వాసుదేవరెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ రాష్ట్ర వికలాంగుల సహకార సంస్థ చైర్మన్‌గా 2017లో  నియమితుడయ్యాడు. ఆయన పదవి కాలాన్ని సెప్టెంబర్ 2020లో రెండోసారి ఏడాది పెంచుతూ, తెలంగాణ రాష్ట్ర వికలాంగుల సహకార సంస్థ చైర్మన్‌గా మూడోసారి రెండేండ్లు పెంచుతూ పదవి కాలాన్ని డిసెంబర్ 2021లో రాష్ట్ర ప్రభుత్వం పొడగించగా,  22 డిసెంబర్ 2021న మూడోసారి సంస్థ చైర్మన్‌గా భాద్యతలు చేపట్టాడు. 
## జననం, విద్యాభాస్యం
కే వాసుదేవ రెడ్డి  24 ఆగష్టు  న తెలంగాణ రాష్ట్రం, హన్మకొండ జిల్లా, భూపాలపల్లి మండలం, గోర్లవేడు గ్రామంలో జన్మించాడు. ఆయన కాకతీయ యూనివర్సిటీ నుండి ఏం.ఏ (పబ్లిక్  అడ్మినిస్ట్రేషన్), ఎంఫిల్, పి.హెచ్.డి, బి.ఈ.డి పూర్తి చేశాడు. ఆయన వివాహం హన్మకొండలో 28 మే 2015న రమ్యతో జరిగింది.
## రాజకీయ జీవితం
కే వాసుదేవ రెడ్డి 2004లో తెలంగాణ ఉద్యమ సమయంలో తెలంగాణ రాష్ట్ర సమితి పార్టీలో చేరి  2004 నుండి 2006 వరకు కాకతీయ యూనివర్సిటీ టీఆర్‌ఎస్‌వీ అధ్యక్షుడిగా,  టీఆర్‌ఎస్‌వీ వరంగల్ ఇంచార్జిగా, టిఆర్ఎస్వి వరంగల్ పట్టణ అధ్యక్షుడిగా, టీఆర్‌ఎస్‌వీ రాష్ట్ర జనరల్ సెక్రటరీగా వివిధ హోదాల్లో పని చేశాడు. ఆయన తెలంగాణ రాష్ట్ర వికలాంగుల సహకార సంస్థ చైర్మన్‌గా 2017 మే 29న నియమితుడయ్యాడు. ఆయన పదవి కాలాన్ని రెండేళ్లు పెంచుతూ రాష్ట్ర ప్రభుత్వం 19 డిసెంబర్ 2021న ఉత్తర్వులు జారీ చేయగా,  ఆయన 22 డిసెంబర్ 2021న మూడోసారి చైర్మన్‌గా భాద్యతలు చేపట్టాడు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ ఉద్యమకారులు
వర్గం:తెలంగాణ కార్పొరేషన్ మాజీ చైర్మన్లు
ప్రసాదంవారిపాలెం

ప్రసాదంవారిపాలెం అనేది భారతదేశంలోని ఆంధ్రప్రదేశ్ రాష్ట్రంలోని బాపట్ల జిల్లాలోని చెరుకుపల్లె మండలంలో ఉన్న ఒక చిన్న గ్రామం/కుగ్రామం. ఇది ఆరెపల్లి పంచాయతీ పరిధిలోకి వస్తుంది. ఇది ఆంధ్ర ప్రాంతానికి చెందినది. ఇది జిల్లా కేంద్రమైన గుంటూరు నుండి దక్షిణం వైపు 47 కి.మీ దూరంలో ఉంది. చెరుకుపల్లి నుండి 2 కి.మీ.. రాష్ట్ర రాజధాని హైదరాబాద్ నుండి 326 కి.మీ.

ప్రసాదంవారిపాలెం పిన్ కోడ్ 522309 మరియు పోస్టల్ హెడ్ ఆఫీస్ చెరుకుపల్లె.

ఇది చెరుకుపల్లి నుండి పూషడపు వారి పాలెం వెళ్లే రోడ్డు పై ఉంటుంది. మండల కేంద్రానికి 3 కి.మీ దూరంలో ఉంటుంది. గ్రామంలో సుమారు 40 ఇళ్లు ఉంటాయి. 200 వరకు జనాభా కలిగి ఉంది. ఊరిలో ప్రాధమిక పాఠశాల గానీ, అంగన్వాడీ కేంద్రం గానీ లేవు. విద్యార్థులు ఒక కి.మీ. పైగా పొరుగూరికి నడిచి వెళ్ల వలసినదే. ఉన్నత పాఠశాల 4 కి.మీ దూరంలో ఉంది. ఐనా ప్రసాదం వారి పాలెం సంపూర్ణ అక్షరాస్యత ను సాధించిన గ్రామం.కవి, రచయిత నాగిశెట్టి జన్మస్థలం ప్రసాదంవారిపాలెం.

పొన్నపల్లి (2 కి.మీ), అరుంబక (4 కి.మీ), కవురు (4 కి.మీ), నడింపల్లి (4 కి.మీ), రాజవోలు (4 కి.మీ) ప్రసాదంవారిపాలెంకు సమీపంలోని గ్రామాలు. ప్రసాదంవారిపాలెం తూర్పున నాగరం మండలం, ఉత్తరాన అమృతలూరు మండలం, పశ్చిమాన పిట్టలవానిపాలెం మండలం, దక్షిణాన నిజాంపట్నం మండలం చుట్టూ ఉంది.

పొన్నూరు, రేపల్లె, తెనాలి, బాపట్ల ప్రసాదంవారిపాలెంకు సమీపంలోని నగరాలు.

.

## మూలాలు

వర్గం:చెరుకుపల్లి మండలం (బాపట్ల జిల్లా) రెవిన్యూయేతర గ్రామాలు
సీతారాంపూర్ (కొత్తపల్లి)

**సీతారాంపూర్**, తెలంగాణ రాష్ట్రం, కరీంనగర్ జిల్లా, కొత్తపల్లి మండలానికి చెందిన గ్రామం. ఇది జిల్లా ప్రధాన కేంద్రమైన కరీంనగర్ పట్టణం నుండి దక్షిణం వైపు 24 కి.మీ.ల దూరంలో, చిగురుమామిడి నుండి 2 కి.మీ.ల దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత కరీంనగర్ జిల్లా లోని కరీంనగర్ మండలంలో ఉండేది.  పునర్వ్యవస్థీకరణలో దీన్ని కొత్తగా ఏర్పాటు చేసిన కొత్తపల్లి మండలం (కరీంనగర్)  లోకి చేర్చారు.  

## సమీప గ్రామాలు
ముల్కనూర్ (2 కి.మీ.), ఒగులాపూర్ (2 కి.మీ.), రామంచ (4 కి.మీ.), ముదిమాణిక్యం (6 కి.మీ.), పర్లపల్లి (6 కి.మీ.) మొదలైన గ్రామాలు సీతారాంపూర్‌కు సమీపంలో ఉన్నాయి. సీతారాంపూర్ చుట్టూ ఉత్తరం వైపు తిమ్మాపూర్ మండలం, దక్షిణం వైపు కోహెడ మండలం, తూర్పు వైపు సైదాపూర్ మండలం, పశ్చిమాన బెజంకి మండలం ఉన్నాయి.

## తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.

## పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## రవాణా
కొత్తపల్లి రైల్వేస్టేషన్ ఇక్కడికి సమీపంలోని రైల్వే స్టేషన్. కొత్తపల్లి నుండి సీతారాంపూర్‌కు రోడ్డు కనెక్టివిటీ ఉంది.

## పంటలు
వరి, మొక్కజొన్న, ప్రత్తి

## ప్రార్థనా మందిరాలు

* పోచమ్మ దేవాలయం
* హనుమాన్ దేవాలయం
* బీరప్ప దేవాలయం
* శివాలయం
* రామచా దర్గా షరీఫ్
* యెక్లాస్పూర్ మసీదు
* కరీంపేట మసీదు

## విద్యాసంస్థలు

* ప్రభుత్వ ప్రాథమిక పాఠశాల
* జిల్లా పరిషత్ ఉన్నత పాఠశాల

## మూలాలు

## వెలుపలి లంకెలు
నరసింహ మెహతా

నర్సీ మెహతా గుజరాతీ సాహిత్యంలో అత్యంత ప్రసిద్ధి పొందిన వ్యక్తి.  అతని సాహిత్య కృషి, వ్యక్తిత్వం ప్రాముఖ్యత ప్రకారం, సాహిత్య పుస్తకాలలో "నరసింహ-మీరా-యుగ" అనే స్వతంత్ర కవితా కాలం నిర్ణయించబడింది, దీని ప్రధాన లక్షణం ఉద్వేగభరితమైన కృష్ణ భక్తితో ప్రేరేపించబడిన పద్యాలను సృష్టించడం.  నాయకుడిగా, గుజరాతీ సాహిత్యంలో నర్సీకి దాదాపుగా హిందీలో సూరదాస్‌కు ఉన్న స్థానం ఉంది.  'వైష్ణవ్ జాన్ తో తైనే కహియే జే పీడ్ పరై జానే రే' అనే పంక్తితో ప్రారంభమయ్యే ప్రసిద్ధ పద్యం నర్సీ మెహతాకు చెందినది. అందులో వైష్ణవ సారాన్ని సంకలనం చేయడం ద్వారా నరసి తన అంతర్దృష్టిని, సహజమైన మానవత్వాన్ని ప్రదర్శించాడు. నర్సి ఈ ఉదార ​​వైష్ణవ భక్తి ప్రభావం ఇప్పటికీ గుజరాత్‌లో కనిపిస్తుంది.
## గుర్తింపు
పుష్టిమార్గ్‌లో, నర్సిని "వాధేయో"గా పరిగణిస్తారు కానీ నర్సి ఏ శాఖతోనూ సంబంధం కలిగి ఉన్నట్లు కనిపించదు. అతని భక్తి భాగవతంపై ఆధారపడింది. అతను గుజరాత్‌లోని అత్యంత ప్రజాదరణ పొందిన వైష్ణవ కవులలో ఒకడు, జానపద కథలలో అతని జీవితంతో ముడిపడి ఉన్న ఇతిహాసాలు, అద్భుత సంఘటనలపై సహజమైన నమ్మకం ప్రజలలో ఏర్పడింది.
## వ్యక్థగత జీవితం
నర్సి మెహతా జునాగఢ్ సమీపంలోని "తలజా" అనే గ్రామంలో జన్మించాడు. అతని తండ్రి కృష్ణదామోదర్ వాద్‌నగర్‌లో వైశ్యుడు.  అతని మరణానంతరం, నర్సి చిన్నతనం నుండి కష్టతరమైన జీవితాన్ని గడపవలసి వచ్చింది.  ఒక పురాణం ప్రకారం, అతను ఎనిమిదేళ్లపాటు మూగగా ఉండి, కృష్ణుడి భక్తుడి దయతో ప్రసంగం పొందాడు. వివాహానంతరం మాణిక్‌బాయికి కున్వర్ బాయి, శామలదాస్ అనే ఇద్దరు పిల్లలు ఉన్నారు. కృష్ణుని భక్తుడు కావడానికి ముందు, అతను శైవుడని ఆధారాలు ఉన్నాయి. "గోపీనాథ్" మహాదేవ్ దయతో, అతను కృష్ణ లీలా దర్శనాన్ని పొందాడని, ఇది అతని జీవితాన్ని పూర్తిగా కొత్త దిశలో మార్చిందని చెబుతారు.  గృహస్థ జీవితంలో తన ప్రియమైన వ్యక్తి నుండి అద్భుతంగా సహాయం పొందడం గురించిన అనేక వివరణలు అతని స్వీయ-లక్షణాలు కలిగిన అనేక రచనలలో అందుబాటులో ఉన్నాయి.
## మూలాలు



వర్గం:1414 జననాలు
వర్గం:1481 మరణాలు
వర్గం:గుజరాత్ వ్యక్తులు
గుజరాతీ పేట

thumb|గుజరాతీపేటలో గలనారయణ తిరుమల ఆలయం

**గుజరాతీపేట,** ఆంధ్రప్రదేశ్ లో శ్రీకాకుళం పట్టణంలో నాగావళి నది  తూర్పుతీరాన ఉన్న ప్రాంతం.  ఇది శ్రీకాకుళం పట్టణంలో, మునిసిపల్ కార్పొరేషన్ లో భాగంగా ఉంది. పట్టణ జనాభాలో మూడవవంతు ఇక్కడే ఉంది.  ఈ ప్రాంతాన్ని ఆనుకొని ఫాజుల్ బేగ్ పేట, హయాతీ నగర్, పురుషోత్తమ నగర్ కాలనీ ఉన్నాయి. నాగావళి నది తూర్పు తీరం నుండి జాతీయ రహదారి 16 వరకు విస్తరించిన ప్రాంతాన్ని గుజరాతీ పేటగా వ్యవహరిస్తారు.

**పేరు చరిత్ర**

సుమారు మూడు వందల సంవత్సరాల క్రితం ప్రస్తుత గుజరాత్ రాష్ట్రం నుండి కొన్ని బ్రాహ్మణ కుటుంబాలు తరలివచ్చాయి.  వారు గుజరాత్ నుండి రావడం వలన వారు నివసించే ప్రాంతం గుజరాతీ పేటగా స్థిరపడింది. వారు ఇక్కడే స్థిరపడి వ్యవసాయం, ప్రభుత్వోద్యోగాలలో, పురోహిత వృత్తి లో ప్రవేశించారు.  ఈ ప్రాంతంలో సుభద్ర, బలరామ సహిత జగన్నాధ స్వామి ఆలయాన్ని, శివాలయాలు నిర్మించారు. పలు ఆలయాలకు ధర్మకర్తలుగా వ్యవహరిస్తున్నారు. ప్రత్యేక గ్రామంగా ఉన్న గుజరాతీ పేట 1911లో మునిసిపల్ పాలన క్రిందకు వచ్చింది.

**విద్యా సంస్థలు**

గుజరాతీ పేటలో మునిసిపల్ కార్పొరేషన్ ఆధ్వర్యంలో రెండు ప్రాధమిక పాఠశాలలు,  ఒక ఉన్నత పాఠశాల ఉన్నాయి. ప్రైవేటు రంగంలో రెండు జూనియర్ కాలేజీలు ఉండేవి, తరువాత అవి మూతపడ్డాయి. 

**వైద్య సంస్థలు**

మునిసిపల్ కార్పొరేషన్ పట్టణ ఆరోగ్య కేంద్రం పేరుతో ఒక వైద్యశాలను నిర్వహిస్తోంది.

**దేవాలయాలు**

నాగావళి నదీతీరాన రెండు శివాలయాలు, జగన్నాధ సుభద్ర సహిత బలరామ స్వామి దేవాలయం ఉన్నాయి. ప్రతీ ఏటా ఆషాడ మాసంలో జగన్నాధ రధయాత్ర జరుగుతూటుంది.
తోటవీధి వద్ద రామాలయం, షిర్డీసాయి దేవాలయం, సత్యసాయి మందిరం ఉన్నాయి. తోటవీధి కూడలిలో గుజరాతీ బ్రాహ్మణులు నాటిన రావి చెట్టు సుమారు 100 సంవత్సరాల నాటిది. దీని మొదలు వద్ద గణపతి విగ్రహం నాగబంధం ప్రతిమలు ఉన్నాయి.

**తపాలా కార్యాలయం**

గుజరాతీ పేటలో ఉప తపాలా కార్యాలయంలో స్పీడ్ పోస్ట్, బ్యాంకింగ్ సదుపాయాలు ఉన్నాయి. పినకోడ్ 532005.

**వంతెన ప్రాముఖ్యత**

ఈ ప్రాంతంలో 1857 సిపాయిల తిరుగుబాటు అనంతరం నిర్మించిన వంతెనను 2013 లో కూల్చివేసి 2016 లో మళ్ళీ పునర్నిర్మించారు. ఈ వంతెన పాత బ్రిడ్జిగా, పురాతన కట్టడాలలో ఒకటిగా రాష్ట్రవ్యాప్తంగా ప్రసిద్ధి పొందింది.
హిమ్మత్ రామ్ భంభు

**హిమ్మత్ రామ్ భంభు** (జననం 1956 ఫిబ్రవరి 14) ప్రకృతి కార్యకర్త, వన్యప్రాణి సంరక్షకుడు, పర్యావరణ కార్యకర్త. భారత ప్రభుత్వం నుండి పద్మశ్రీని అందుకున్నాడు.

## వ్యక్తిగత జీవితం
భంభు 1956 ఫిబ్రవరి 14న రాజస్థాన్ లోని నాగౌర్ జిల్లా సుఖాసి గ్రామంలో జన్మించాడు.

## సామాజిక సేవ
భంభు చెట్లను నాటడం, పక్షులు, వన్యప్రాణులను సంరక్షించడం, అటవీ సంరక్షణలో నిమగ్నమయ్యాడు.

## అవార్డులు

* పద్మశ్రీ (2020) 
* రాజీవ్ గాంధీ పర్యావరణ పరిరక్షణ పురస్కారం (2014) 
* రాజస్థాన్ రాష్ట్ర అమృతా దేవి విష్నోయి పురస్కారం (2003)

## మూలాలు


వర్గం:1956 జననాలు
వర్గం:జీవిస్తున్న ప్రజలు
వర్గం:పద్మశ్రీ పురస్కార గ్రహీతలు
కోండ్రు మురళీమోహన్

**కోండ్రు మురళీమోహన్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో ప్రభుత్వ విప్‌‌గా, వైద్య విద్య, 108, 104, ఔషధనియంత్రణ, వైద్య ఆరోగ్యశాఖ మంత్రిగా బాధ్యతలు నిర్వహించాడు. 
## జననం, విద్యాభాస్యం
కోండ్రు మురళీమోహన్ 1972లో ఆంధ్రప్రదేశ్ రాష్ట్రం, శ్రీకాకుళం జిల్లా, లావేరు మండలం, లావేటిపాలెం గ్రామంలో జన్మించాడు. ఆయన బీఈ, ఎంబీఏ  పూర్తి చేశాడు.
## రాజకీయ జీవితం
కోండ్రు మురళీమోహన్ కాంగ్రెస్ పార్టీ ద్వారా రాజకీయాల్లోకి వచ్చి 1992 నుండి 97 వరకు ఎన్‌ఎస్‌యూఐ రాష్ట్ర ప్రధాన కార్యదర్శిగా పనిచేశాడు. ఆయన 1999లో జరిగిన అసెంబ్లీ ఎన్నికల్లో ఎచ్చెర్ల నియోజకవర్గం నుండి కాంగ్రెస్ పార్టీ తరపున  పోటీ చేసి ఓడిపోయాడు.  కోండ్రు మురళీ 2000 నుండి 2004 వరకు శ్రీకాకుళం జిల్లా యువజన కాంగ్రెస్‌ అధ్యక్షుడిగా పని చేసి 2004లో జరిగిన  అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి కావలి ప్రతిభా భారతి పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

కోండ్రు మురళీమోహన్ 2009లో జరిగిన అసెంబ్లీ ఎన్నికల్లో రాజాం నియోజకవర్గం కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి కావలి ప్రతిభా భారతి పై గెలిచి రెండోసారి ఎమ్మెల్యేగా అసెంబ్లీకి ఎన్నికై ఆంధ్రప్రదేశ్ ప్రభుత్వంలో 2009 నుండి 12 వరకు ప్రభుత్వ విప్‌‌గా, 6 ఫిబ్రవరి 2012 నుండి రాష్ట్ర వైద్య విద్య, 108, 104, ఔషధనియంత్రణ, 2013 నుంచి అదనంగా వైద్య ఆరోగ్యశాఖ మంత్రిగా బాధ్యతలు నిర్వహించాడు. ఆయన 2018లో కాంగ్రెస్ పార్టీ నుండి టీడీపీలో చేరాడు. 

కోండ్రు మురళీమోహన్ 2019లో జరిగిన శాసనసభ ఎన్నికల్లో రాజాం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి కంబాల జోగులు చేతిలో ఓడిపోయి, 2024లో జరిగిన శాసనసభ టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి తాలే రాజేష్ పై 20722 ఓట్ల మెజారిటీతో ఎమ్మెల్యేగా గెలిచాడు.

## మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2024)
రామసహాయం సురేందర్ రెడ్డి

**రామసహాయం సురేందర్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు మాజీ పార్లమెంటు సభ్యుడు. ఆయన డోర్నకల్ నియోజకవర్గం నుండి ఎమ్మెల్యేగా & వరంగల్ లోక్‌సభ నియోజకవర్గం ఎంపీగా పనిచేశాడు. ఉమ్మడి ఆంధ్రప్రదేశ్ రాష్ట్రం మహబూబాబాద్ లోక్‌సభ నియోజకవర్గం నుండి 3వ లోక్‌సభ, వరంగల్ లోక్‌సభ నియోజకవర్గం నుండి 4వ, 9వ, 10వ లోక్‌సభకు ఎన్నికయ్యాడు.

## జీవిత విశేషాలు
సురేంద్రరెడ్డి 1931 అక్టోబరు 10 న తెలంగాణ రాష్ట్రం, ఖమ్మంలో జన్మించాడు. హైదరాబాదులోని నిజాం కళాశాలలో చదువుకున్నాడు. 

## రాజకీయ జీవితం
భారత జాతీయ కాంగ్రెస్ 1965లో మహబూబాబాద్ లోక్‌సభ నియోజకవర్గం నుండి 3వ లోక్‌సభకు,  1967లో వరంగల్ లోక్‌సభ నియోజకవర్గం నుండి 4వ లోక్‌సభకు ఎన్నికయ్యాడు. 1974 నుండి 1979 వరకు ఉమ్మడి ఆంధ్రప్రదేశ్ శాసనసభ్యుడిగా ఎన్నికయ్యాడు. 1989-1991 మధ్యకాలంలో వరంగల్ లోక్‌సభ నియోజకవర్గం నుండి 9వ లోక్‌సభ,  1991-1996 మధ్యకాలంలో 10వ లోక్‌సభకు పార్లమెంట్ సభ్యుడిగా ప్రాతినిధ్యం వహించాడు.

## వ్యక్తిగత జీవితం
రవీంద్రరెడ్డికి 1956, నవంబరు 28న జయమాలతో వివాహం జరిగింది. ఒక కుమారుడు, ఇద్దరు కుమార్తెలు. వ్యవసాయదారుడిగా కొంతకాలం పనిచేసి, పారిశ్రామికవేత్తగా ఎదిగాడు.  

## నిర్వర్తించిన పదవులు

* 1980-1982: ఆంధ్రప్రదేశ్ ప్రదేశ్ కాంగ్రెస్ కమిటీ ప్రధాన కార్యదర్శి
* 1988: ఆంధ్రప్రదేశ్ ప్రదేశ్ కాంగ్రెస్ కమిటీ వైస్ ప్రెసిడెంట్
* 1990: పబ్లిక్ అండర్‌టేకింగ్స్‌పై కమిటీ సభ్యుడు
* 1990: పరిశ్రమల మంత్రిత్వ శాఖ సలహా కమిటీ సభ్యుడు

## ఇతర వివరాలు
క్యూబా, ఇంగ్లాండ్, ఫ్రాన్స్, మెక్సికో, యుఎస్ఏ, సింగపూర్‌, హాంకాంగ్, దక్షిణ కొరియా, ఆస్ట్రేలియా, జపాన్, థాయిలాండ్, న్యూజిలాండ్, టర్కీ దేశాలు సందర్శించాడు.

## వివిధ ఎన్నికలలో పాల్గొన్న వివరాలు

## మూలాలు

వర్గం:రాజకీయ నాయకులు
వర్గం:తెలంగాణ రాజకీయ నాయకులు
జెన్నారెడ్డి జనార్దన్ రెడ్డి

**జెన్నారెడ్డి జనార్దన్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన మహబూబాబాద్ నియోజకవర్గం నుండి ఐదుసార్లు ఎమ్మెల్యేగా ప్రాతినిధ్యం వహించాడు.
## రాజకీయ జీవితం

## మూలాలు

వర్గం:ఆంధ్రప్రదేశ్ శాసన సభ్యులు (1972)
వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
శ్రీరాం భద్రయ్య

**శ్రీరాం భద్రయ్య** తెలంగాణ రాష్ట్రానికి చెందిన రాజకీయ నాయకుడు. ఆయన మహబూబాబాద్ నియోజకవర్గం నుండి 1999 - 2004 ఎమ్మెల్యేగా ప్రాతినిధ్యం వహించాడు.
## రాజకీయ జీవితం
శ్రీరాం భద్రయ్య తెలుగుదేశం పార్టీ ద్వారా రాజకీయాల్లోకి వచ్చి 1999లో మహబూబాబాద్ నియోజకవర్గం నుండి టీడీపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయనకు 2004లో టికెట్ దక్కలేదు దీనితో ఆయన తరువాత కాంగ్రెస్ పార్టీలో చేరి పీసీసీ కార్యదర్శిగా నియమితుడయ్యాడు. ఆయన 07 ఫిబ్రవరి 2018లో కాంగ్రెస్ పార్టీని వీడి తెలంగాణ రాష్ట్ర సమితి పార్టీలో చేరాడు. ఆయన ప్రస్తుతం తెలంగాణ రాష్ట్ర పెరిక కుల సంఘం రాష్ట్ర అధ్యక్షుడిగా ఉన్నాడు.

## మూలాలు

వర్గం:మహబూబాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మహబూబాబాదు జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
సిరివెన్నెల సీతారామశాస్త్రి తెలుగు సినిమా పాటల జాబితా

సిరివెన్నెల సీతారామశాస్త్రి (1955-2021)గా సుపరిచితుడైన **చెంబోలు సీతారామశాస్త్రి** ఒక తెలుగు సినిమా గేయరచయిత. ఇతడు 3000కు పైగా సినిమా పాటలను వ్రాశాడు. ఇతని సినిమా పాటలకు ఉత్తమ గేయ రచయితగా 11 నంది పురస్కారాలు, 4 ఫిల్మ్‌ఫేర్ అవార్డులతో  పాటు అనేక ఇతర అవార్డులు లభించాయి. 2019లో భారత ప్రభుత్వం ఇతడిని పద్మశ్రీ పురస్కారంతో సత్కరించింది.  

## సినిమా పాటల జాబితా
సీతారామశాస్త్రి 3000కు పైగా తెలుగు సినిమా పాటలు వ్రాశాడు. వాటి జాబితా సంవత్సరం వారీ ఈ క్రింది లంకెలలో చూడవచ్చు.

ఇతడు వ్రాసిన సినిమా పాటలలో ఇతనికి ఉత్తమ గేయ రచయితగా ఆంధ్రప్రదేశ్ ప్రభుత్వం చేత నంది పురస్కారం తెచ్చిపెట్టిన పాటల వివరాలు ఈ క్రింది పట్టికలో.

## మూలాలు

## బయటి వనరులు
సిరివెన్నెల భావలహరి

వర్గం:సినిమా జాబితాలు
వర్గం:పాటలు
వర్గం:జాబితాలు
సిరివెన్నెల సీతారామశాస్త్రి తెలుగు సినిమా పాటల జాబితా (2021-2022)

2021 లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:

2022 లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాట:

## మూలాలు

వర్గం:జాబితాలు
వర్గం:సినిమా జాబితాలు
వర్గం:సిరివెన్నెల సీతారామశాస్త్రి రచించిన పాటలు
వర్గం:పాటలు
అభి సుబేది

**అభి సుబేది** (జ: 30 జూన్ 1945) ఒక నేపాలీ విమర్శకుడు, భాషావేత్త, నాటక రచయిత, అనువాదకుడు, కవి.
## ప్రారంభ జీవితం
అభి సుబేది జూన్ 30, 1945 న, టెహ్రతుమ్ జిల్లా సబ్లేమ్ భెల్లో జన్మించాడు. కొంత కాలానికి అతని తండ్రి చనిపోయాడు.  ఉన్నత విద్యను అభ్యసించిన తర్వాత రీడింగ్ సబ్‌లమేహీ ఫుల్ కేర్ కాలేజీ లో కళాశాల విద్యను లెల్ ధరన్ ఝరాల్ను పూర్తి చేశాడు.

## విద్య
సుబేది త్రిభువన్ విశ్వవిద్యాలయం, నేపాల్లో ఎం ఏ. ఇంగ్లీష్, యునైటెడ్ కింగ్‌డమ్ నుండి భాషాశాస్త్రంలో M.A.  Ess.  అలాగే, డాక్టరేట్ డిగ్రీలను పొందాడు.
## ఉద్యోగ జీవితం
అభి సుబేది త్రిభువన్ యూనివర్సిటీలో సుమారు నలభై ఏళ్లుగా రిటైర్డ్ ప్రొఫెసర్ గా పని చేశాడు.
## పుస్తకాలు
సుబేది వివిధ విషయాలపై రెండు డజన్ల పుస్తకాలను ప్రచురించాడు.  అతని అనేక నాటకాలను నేపాల్, విదేశాలలో ప్రసిద్ధ థియేటర్ గ్రూపులుగా ప్రదర్శించబడ్డాయి.
### నేపాలీలో పుస్తకాలు
*ఫ్లానెర్కో డైరీ (2015/2071)
*సాహిత్య రా ఆంబ్రిట్ట (విమర్శ) 2013/2070)
*చిరియేక సంఝారు (నాటకం) 2011
*నిబంధమ ఉత్తరబర్తి కాలఖండ (వ్యాసాలు) 2009
*తీన్ నాటక్ (మూడు నాటకాలు) 2008
*నిబంధ రా తుండిఖేల్, 2008
*పాంచ్ నాటకం (ఐదు నాటకాలు) 2004
*కార్పెట్టాంగికో ఆకాస్ (వ్యాసాలు) 1998
*షావ్దా రా చోట్ (పద్యాలు), 1997
*మధ్యం రా రచన (సాహిత్య విమర్శ), 1997
*పశ్చాత్య కవి సిద్ధాంతం, (పాశ్చాత్య విమర్శ) 1973
*సిర్జానా రా ముల్యంకన్ (సాహిత్య విమర్శ),1982
### ఆంగ్లంలో పుస్తకాలు
*గాయపడిన ఈవినింగ్స్ 2011 (నాటకం)
*నేను చూసినట్లుగా నేపాలీ థియేటర్, 2007
*మూడు నాటకాలు.  ట్రాన్స్ సంగీత రాయమఝి, 2003
*డ్రీమ్స్ ఆఫ్ పీచ్ బ్లాసమ్స్, 2001, 2012 (నాటకం)
*ఎకై కవాగుచి: ది ట్రెస్‌పాసింగ్ ఇన్‌సైడర్, 1999
*ఛేజింగ్ డ్రీమ్స్: ఖాట్మండు ఒడిస్సీ, (పద్య నాటకం)
*నేపాలీ సాహిత్యం: నేపథ్యం, చరిత్ర, 1978
*మనస్ (ఇంగ్లీష్ పద్యాలు), ఉమ్మడి సేకరణ, 1974
## మూలాలు


వర్గం:1945 జననాలు
వర్గం:నేపాలీ రచయితలు
లిల్ బహదూర్ చెత్రి

**లిల్ బహదూర్ చెత్రి** (నేపాలీ: लील बहादुर क्षेत्री) భారతదేశంలోని అస్సాం నుండి నేపాలీ భాష రచయిత. ఆయన బ్రహ్మపుత్రకో ఛేయు ఛౌ అనే పుస్తకానికి సాహిత్య అకాడమీ అవార్డు గ్రహీత. అతని మరొక పుస్తకం బాసైన్ సమాజంలోని ఉన్నత వర్గం అని పిలువబడే భూస్వామ్య, ఉన్నత తరగతి దోపిడీ కారణంగా బాధలకు గురయ్యే పేద గ్రామస్థుల కథ. ఇది నేపాల్ లోని త్రిభువాన్ విశ్వవిద్యాలయం పాఠ్యప్రణాళికలో చేర్చబడింది. 2016లో నేపాలీ సాహిత్యం, భాషకు చేసిన కృషికి గాను జగదాంబ శ్రీ పురసాకర్ తో సత్కరించబడ్డాడు. 2020లో భారత ప్రభుత్వం ఆయనకు పద్మశ్రీ పురస్కారం తోసత్కరించింది.

## రచనలు

### నవలలు

* బాసైన్ (1957)
* బ్రహ్మపుత్రక ఛూచౌ (1986)
* అత్రిప్టా (1969)

### వ్యాసాలు

* అస్సాం మా నేపాలీ భాసాకో షరోగారో (అస్సాంలో నేపాలీ భాష ఇబ్బందులు)

### నాటకాలు

* డోబాటో (క్రాస్ రోడ్స్)

### చిన్న కథల సంకలనం

* తిందాసక్ బిస్ అభిబియాక్తి (మూడు దశాబ్దాలలో ఇరవై వ్యక్తీకరణలు)
* లిల్ బహదూర్ చెత్రి కా కథహరు

## పురస్కారాలు

* సాహిత్య అకాడమీ అవార్డు (1987)
* జగదాంబ శ్రీ పురసాకర్ (2016)
* పద్మశ్రీ పురస్కారం (2020)

## మూలాలు


వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన అసోం వ్యక్తులు
వీజే సన్నీ

**అరుణ్ రెడ్డి** తెలంగాణ రాష్ట్రానికి చెందిన వ్యక్తి. వీజే సన్నీ గా సూపరిచితుడైన ఆయన బిగ్ బాస్ 5 సీజన్ విజేతగా నిలిచాడు.
## జననం, విద్యాభాస్యం
అరుణ్ రెడ్డి (వీజే సన్నీ) 17 ఆగష్టు 1989న తెలంగాణ రాష్ట్రం, ఖమ్మంలో జన్మించాడు. అయన ఖమ్మం నగరంలోనే స్కూల్, ఇంటర్ పూర్తి చేసి హైదరాబాద్ ఉస్మానియా యూనివర్సిటీలో డిగ్రీ పూర్తి చేశాడు. 

## కెరీర్
విజే సన్నీ చిన్నప్పటినుంచి నటనపై ఆసక్తితో చిన్న వయసులోనే ‘అల్లాద్దీన్’ నాటకంలో నటించి మంచి గుర్తింపు తెచ్చుకున్నాడు. ఆయన అనంతరం ఓ ఛానెల్ లో ‘జస్ట్ ఫర్ మెన్’ అనే టీవీ షోకి యాంకర్‌గా ఆ తరువాత న్యూస్ ఛానెల్‌లో జర్నలిస్టుగా కొంతకాలం పని చేశాడు. విజే సన్నీ ఆ తర్వాత 'కళ్యాణ వైభోగం' అనే సీరియల్‌లో నటించి జయసూర్య అనే పాత్ర ద్వారా తెలుగు ప్రేక్షకులకు దగ్గరై తరువాత 'సకలగుణాభిరామ' సినిమాలో  హీరోగా అవకాశం దక్కింది. ఆయనకు బిగ్‌బాస్ 5వ సీజన్‌లో కంటెస్టెంట్ గా వెళ్లి బిగ్‌‌బాస్ 5 తెలుగు విజేతగా నిలిచాడు. సన్నీ  బిగ్ బాస్ తెలుగు సీజన్ 5 టైటిల్ తో పాటు రూ.50 లక్షల ప్రైజ్ మనీ, షాద్ నగర్ వెంచర్ సువర్ణ భూమిలో రూ.25 లక్షల విలువ చేసే స్థలం గెలుచుకున్నాడు.

## నటించిన సినిమాలు
* సకల గుణాభి రామ 
* అన్‌స్టాపబుల్ (2023)
*Sound party - (2023)

## వెబ్ సిరీస్
* ఏటీఎం

## మూలాలు

వర్గం:1989 జననాలు
వర్గం:తెలుగు సినిమా నటులు
వర్గం:బిగ్ బాస్ (తెలుగు టీవీ సిరీస్) పోటీదారులు
నిమ్మక సుగ్రీవులు

**నిమ్మక సుగ్రీవులు** ఆంద్రప్రదేశ్ రాష్ట్రానికి చెందిన రాజకీయ నాయకుడు. ఆయన పాలకొండ నియోజకవర్గం నుండి 2009 - 2014 ఎమ్మెల్యేగా ప్రాతినిధ్యం వహించాడు.
## జననం, విద్యాభాస్యం
నిమ్మక సుగ్రీవులు 10 ఆగష్టు 1965లో ఆంధ్రప్రదేశ్ రాష్ట్రం, శ్రీకాకుళం జిల్లా, సీతంపేట మండలం, సంభం గ్రామంలో జన్మించాడు. ఆయన శ్రీకాకుళం పాలిటెక్నిక్ కళాశాల నుండి పాలిటెక్నిక్ పూర్తి చేశాడు. ఆయన పాలిటెక్నిక్ పూర్తి చేశాక 1989 పొందూరులో వర్క్ ఇన్ స్పెక్టర్ గా, తరువాత భామిని మండలం జక్కరగూడలో ఉపాధ్యాయునిగా, పొందూరు, కోటబొమ్మాళిల్లో టెక్నికల్ అసిస్టెంట్ గా ఆరేళ్ళుగా పాలకొండ పిఆర్ డివిజన్ టెక్నికల్ అసిస్టెంట్ గా పని చేశాడు.
## రాజకీయ జీవితం
నిమ్మక సుగ్రీవులు కాంగ్రెస్ పార్టీ ద్వారా రాజకీయాల్లోకి వచ్చి 2009లో పాలకొండ నియోజకవర్గం నుండి కాంగ్రెస్ తరపున పోటీ చేసి తన సమీప ప్రత్యర్థి టీడీపీ అభ్యర్థి నిమ్మక గోపాలరావుపై 16150 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో జరిగిన ఎన్నికల్లో పోటీ చేసి ఓడిపోయాడు.

## మూలాలు

వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (2009)
వేం నరేందర్ రెడ్డి

**వేం నరేందర్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన మహబూబాబాద్ నియోజకవర్గం 2004 - 2009 ఎమ్మెల్యేగా ప్రాతినిధ్యం వహించాడు. 

ఆయనను 2024 జనవరి 20న తెలంగాణ ప్రభుత్వ సలహాదారుడిగా నియమించింది. 

## జననం, విద్యాభ్యాసం
వేం నరేందర్ రెడ్డి 1960లో తెలంగాణ రాష్ట్రం, మహబూబాబాదు జిల్లా, కేసముద్రం మండలం, అర్పనపల్లి గ్రామంలో జన్మించాడు. ఆయన వరంగల్ సి.కె.ఎం కాలేజీ నుండి బిఎ పూర్తి చేశాడు. 
## రాజకీయ జీవితం
వేం నరేందర్ రెడ్డి తెలుగుదేశం పార్టీ ద్వారా రాజకీయాల్లోకి వచ్చి 2004లో మహబూబాబాద్ నియోజకవర్గం నుండి టీడీపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. మహబూబాబాద్ నియోజకవర్గం అసెంబ్లీ నియోజకవర్గాల పురార్విభజనలో భాగంగా 2009లో జరిగిన ఎన్నికల్లో ఎస్టీకి రిజర్వ్‌ కావడంతో ఆయన 2010లో పశ్చిమ వరంగల్ నియోజకవర్గం నుండి టీడీపీ అభ్యర్థిగా పోటీ చేసి ఓడిపోయాడు. వేం నరేందర్ రెడ్డి 2015లో జరిగిన తెలంగాణ శాసనమండలి ఎన్నికల్లో ఎమ్మెల్సీ కోటా స్థానాయికి జరిగిన ఎన్నికల్లో తెలుగుదేశం పార్టీ అభ్యర్థిగా పోటీ చేసి ఓడిపోయాడు.

వేం నరేందర్ రెడ్డి 2015లో ఓటుకు నోటు కేసు తరువాత జరిగిన పరిణామాల నేపథ్యంలో ఆయన 2017 అక్టోబరు 29లో తెలుగుదేశం పార్టీ ప్రధాన కార్యదర్శి పదవికి, ప్రాథమిక సభ్యత్వానికి రాజీనామా చేసి కాంగ్రెస్ పార్టీలో చేరాడు. ఆయన 2021 జూన్ 26లో తెలంగాణ పీసీసీ ఉపాధ్యక్షుడిగా నియమితుడయ్యాడు. ఆయనను 2023 తెలంగాణ శాసనసభ ఎన్నికల ప్రచార కమిటీ, ప్లానింగ్ కమిటీ  కన్వీనర్‌గా కాంగ్రెస్ పార్టీ నియమించింది.

వేం నరేందర్ రెడ్డిని 2024 జనవరి 20న తెలంగాణ ప్రభుత్వం ముఖ్యమంత్రి రేవంత్ రెడ్డి వ్యవహారాల ప్రధాన సలహాదారుగా నియమించింది. ఆయనను 2024లో జరగబోయే లోక్‌సభ ఎన్నికల్లో మార్చి 31న చేవెళ్ల లోక్‌సభ ఇన్‌చార్జ్‌గా తెలంగాణ రాష్ట్ర కాంగ్రెస్ ఇంచార్జ్ దీపాదాస్ మున్షీ ప్రకటించింది. 

2026 మార్చిలో జరగనున్న రాజ్యసభ ఎన్నికలలో భాగంగా తెలంగాణ నుంచి రెండు రాజ్యసభ సీట్లు ఖాళీ కానున్నాయి. దీనిలో భాగంగా మార్చి 4న కాంగ్రెస్ రాజ్యసభ అభ్యర్థులుగా అభిషేక్ మను సింఘ్వీ, వేం నరేందర్ రెడ్డిని ఖరారు చేశారు.

వేం నరేందర్ రెడ్డి మార్చి 5న తెలంగాణ ముఖ్యమంత్రి రేవంత్ రెడ్డి, ఎమ్మెల్సీ మహేశ్‌కుమార్‌గౌడ్‌, ఎమ్మెల్యే బాలు నాయక్,  ఎంఐఎం ఎమ్మెల్యే మీర్ జుల్ఫికర్ అలీలతో కలిసి రిటర్నింగ్‌ అధికారి ఉపేందర్‌రెడ్డికి నామినేషన్‌ పత్రాలను అందజేశాడు.

## మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:భారత జాతీయ కాంగ్రెస్ నాయకులు
కూరాడు (తెలంగాణ కథ 2016)

**కూరాడు** అనేది సింగిడి (తెలంగాణ రచయితల సంఘం) ప్రచురించిన పుస్తకం. తెలంగాణ కథా సిరీస్ లో భాగంగా ప్రచురించబడిన నాలుగవ పుస్తకం ఇది. 2016లో వెలువడిన కథలలో నుంచి తెలంగాణ రచయితలు రాసిన 13 మంచి కథలతో ఈ సంకలనంగా వెలువడింది.

## సంపాదకులు

* సంగిశెట్టి శ్రీనివాస్
* డా. వెల్దండి శ్రీధర్

## కథల నేపథ్యం
ఒక దర్జీకి, పల్లె పడుచుకు మధ్య జరిగిన సంభాషణల నేపథ్యంలో 'గుండెలో వాన' (పెద్దింటి అశోక్‌కుమార్‌) కథ, లెట్రిన్‌ ట్యాంకులను ఖాళీ చేసే యంత్రాల రాకతో వచ్చిన లాభనష్టాల నేపథ్యంలో సఫాయి (కె.వి.నరేందర్‌) కథ, దళిత స్పృహ నేపథ్యంలో ఊరు మెచ్చిన మనిషి (గుడిపల్లి నిరంజన్‌) కథ,  గ్రామాల్లో రియల్‌ ఎస్టేట్‌ దందాకు అద్దం పడుతున్న నేపథ్యంలో పుంజీతం (వెల్దండి శ్రీధర్‌) కథ, దళిత జీవన వ్యధ నేపథ్యంలో అపచారమపచారం (మన్నె ఏలియా) కథ, సింగరేణి జీవితాల నేపథ్యంలో 'అతడు' (రామా చంద్రమౌళి) కథ, దొర కొడుకు చేతిలో దెబ్బ తిన్న దళిత ఆడబిడ్డ నేపథ్యంలో 'పులి అడుగు దెబ్బ' (పసునూరి రవీందర్‌) కథ, విప్లవోద్యమ కుటుంబ నేపథ్యంలో వాళ్ళు (తాయమ్మ కరుణ) కథ, కాశ్మీరీ ముస్లింల బతుకు నేపథ్యంలో 'రంగు రెక్కల వర్ణ పిశాచం' (చందు తులసి) కథ రాయబడ్డాయి.

## ఆవిష్కరణ
2017, నవంబరు 11న హైదరాబాదు, ఉస్మానియా విశ్వవిద్యాలయంలోని నేషనల్ బుక్ ట్రస్ట్ హాల్ (దుర్గాబాయి దేశ్‌ముఖ్ మహిళా సభ) లో ఈ పుస్తకావిష్కరణ జరిగింది. ఈ కార్యక్రమంలో సంగిశెట్టి శ్రీనివాస్, ఎన్ గోపి, ముదిగంటి సుజాతారెడ్డి, నిజాం వెంకటేశం, ఎకె ప్రభాకర్ తదితరులు పాల్గొన్నారు.

## విషయసూచిక

## మూలాలు

వర్గం:2016 పుస్తకాలు
వర్గం:కథా సంకలనాలు
వర్గం:తెలంగాణ
పి.జె.అమృతకుమారి

**పి.జె.అమృతకుమారి** ఆంద్రప్రదేశ్ రాష్ట్రానికి చెందిన రాజకీయ నాయకురాలు. ఆమె పాలకొండ నియోజకవర్గం నుండి రెండుసార్లు ఎమ్మెల్యేగా ప్రాతినిధ్యం వహించింది.
## రాజకీయ జీవితం
పి.జె. అమృతకుమారి కాంగ్రెస్ పార్టీ ద్వారా రాజకీయాల్లోకి వచ్చి 1985లో జరిగిన అసెంబ్లీ ఎన్నికల్లో టీడీపీ తరఫున పోటీ చేసి 22,904 ఓట్ల తేడాతో ఓడిపోయింది. ఆమె1989లో తిరిగి పోటీ చేసి 1,175 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైయింది. అమృతకుమారి 1994లో ఎన్నికల్లో పోటీ చేసి 20,974 ఓట్ల తేడాతో ఓడిపోయి తిరిగి 1999లో ఎన్నికల్లో స్వతంత్ర అభ్యర్థిగా పోటీ చేసి1,196 ఓట్లతో  గెలిచి రెండోసారి ఎమ్మెల్యేగా ఎన్నికైయింది.
## మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (1989)
తలే భద్రయ్య

**తలే భద్రయ్య** ఆంద్రప్రదేశ్ రాష్ట్రానికి చెందిన రాజకీయ నాయకురాలు. ఆయన పాలకొండ నియోజకవర్గం నుండి రెండుసార్లు ఎమ్మెల్యేగా ప్రాతినిధ్యం వహించాడు.
## రాజకీయ జీవితం
తలే భద్రయ్య తెలుగుదేశం పార్టీ ద్వారా రాజకీయాల్లోకి వచ్చి 1985లో జరిగిన అసెంబ్లీ ఎన్నికల్లో టీడీపీ తరఫున పోటీ చేసి 22,904 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయనకు 1989లో టీడీపీ టిక్కెట్‌ దక్కలేదు తిరిగి అయన 1994లో టిక్కెట్‌ దక్కించుకొని పోటీ చేసి 20,974 ఓట్ల మెజారిటీతో  గెలిచి రెండోసారి ఎమ్మెల్యేగా ఎన్నికయ్యాడు. తలే భద్రయ్య 1999లో ఎన్నికల్లో పోటీ చేసి ఓటమి పాలయ్యాడు.

తలే భద్రయ్య 2023 ఆగష్టు 30న తెలుగుదేశం పార్టీని వీడి వైఎస్సార్ కాంగ్రెస్ పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)
చింతకుంట పెద్ద తిమ్మారెడ్డి

**చింతకుంట పెద్ద తిమ్మారెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన శిరివెళ్ల అసెంబ్లీ నియోజకవర్గం నుండి ఎమ్మెల్యేగా ప్రాతినిధ్యం వహించాడు.

## రాజకీయ జీవితం
ఉమ్మడి మద్రాసు నుంచి రాష్ట్రం విడిపోయాక 1955లో జరిగిన అసెంబ్లీ ఎన్నికల్లో శిరివెళ్ల అసెంబ్లీ నియోజకవర్గం నుండి కాంగ్రెస్‌ తరపున పోటీ చేసిన చింతకుంట పెద్ద తిమ్మారెడ్డి తన సమీప ప్రత్యర్థి కమ్యూనిస్టు పార్టీ అభ్యర్థి స్వామిరెడ్డిపై పోటీ చేసి ఎమ్మెల్యేగా గెలిచాడు. 1956లో తెలంగాణతో కలిసి ఆంధ్రప్రదేశ్‌ రాష్ట్రం ఏర్పడ్డాక ఆళ్లగడ్డ నియోజకవర్గం ఏర్పడగా 1957లో రాష్ట్రంలోని 85 నియోజకవర్గాలకు ఎన్నికలు నిర్వహించారు. శిరివెళ్ల నియోజకవర్గం ఎమ్మెల్యేగా ఉన్న సీపీ తిమ్మారెడ్డిని ఆళ్లగడ్డ ఎమ్మెల్యేగా కొనసాగించాలని ఏకగ్రీవంగా తీర్మానించడంతో ఆళ్లగడ్డ స్థానానికి 1957లో ఎన్నికలు నిర్వహించలేదు దీనితో ఆయన 1962 వరకు ఆళ్లగడ్డ ఎమ్మెల్యేగా కొనసాగించాడు. సీపీ తిమ్మారెడ్డి శిరివెళ్ల నియోజకవర్గానికి చివరి, ఆళ్లగడ్డ నియోజకవర్గానికి తొలి ఎమ్మెల్యేగా 1955 మార్చి 3 నుంచి 1962 మార్చి 1 వరకు 2,555 రోజులు ఎమ్మెల్యేగా పనిచేసి రికార్డు సాధించాడు.

సీపీ తిమ్మారెడ్డి తరువాత కాంగ్రెస్ర్ పార్టీలో తరువాత 1962 నుంచి 1972 వరకు కాంగ్రెస్‌ పార్టీ కర్నూలు డీసీసీ అధ్యక్షుడిగా, 1967 నుంచి 1983 వరకు ఆళ్లగడ్డ తాలూకా సమితి అధ్యక్షుడిగా, 1980 నుంచి 1982 వరకు ఆంధ్రప్రదేశ్‌ రాష్ట్ర ఎలక్ట్రిసిటీ బోర్డు మెంబర్‌గా పనిచేశాడు. ఆయన 2003 జూలై 3న మరణించాడు.
## మూలాలు

వర్గం:భారత జాతీయ కాంగ్రెస్ నాయకులు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:ఆంధ్ర రాష్ట్రంలో శాసన సభ్యులు
చేగొండి చంద్రశేఖర్

**చేగొండి చంద్రశేఖర్** తెలంగాణా ప్రాంతానికి చెందిన తెలుగు సినీ, నాటక నటుడు, సామాజిక కార్యకర్త **చేగో** గా సుపరితుడు .తెలంగాణ నాటక కళాకారుడు, సామాజిక కార్యకర్త.ఇతను నటుడిగా వేసిన నాటకాల్లో రాజగృహ ప్రవేశం,యజ్ఞం,తెగారం నాటకం, సురవరం ప్రతాపరెడ్డి ప్రసిద్ధి పొందినవి.తెలంగాణ ఉద్యమంలో చురుకుగా పాల్గొని, ప్రముఖ ఉద్యమకారుడిగా పేరు పొందాడు. సినీరంగంలోనూ దర్శకత్వ శాఖలో,నటుడిగా కృషి చేస్తున్నాడు.జిందగీ ఇమేజెస్ అనే సమూహం ద్వారా మద్యపాన వ్యతిరేకప్రచారాన్ని విస్తృతంగా ప్రజల్లోకి తీసుకెళుతున్నాడు.

## సినిమాలు
* జార్జి రెడ్డి 
* స్కైలాబ్ 
* సదా మీసేవలో

## మూలాలు

వర్గం:తెలుగు సినిమా నటులు
జనెట్టి రైలు ప్రమాదం

**జనెట్టి రైలు ప్రమాదం**1911లో ఇటలీలో జరిగింది. ఈ రైలులో 100 మంది ప్రయాణికులు 6 రైల్వే సిబ్బందితో మొత్తం 106 మంది రోమ్‌ నగరం నుంచి ఆ ట్రైన్‌ బయలుదేరింది.ఈ ప్రమాదంలో 104 మంది ప్రయాణికులు మరణించారు.

## ప్రమాదం
జనెటి కంపెనీ మూడు బోగీల న్యూ మోడల్‌ ట్రైన్‌ను ప్రవేశపెట్టింది.ఈ రైలు లో ఉచిత ప్రయాణం చేయవచ్చు అని జనెటి  కంపెనీ ప్రకటించింది.ఈ రైలులో ప్రయాణం చేసేందుకు 100 మంది ప్రయాణికులు 6 రైల్వే సిబ్బందితో మొత్తం 106 మంది రోమ్‌ నగరం నుంచి ఆ ట్రైన్‌ బయలుదేరింది. దారిలో  పర్వత ప్రాంతం మీదుగా కిలోమీటరు పొడవున్న సొరంగంలోకి ప్రవేశించింది. ఆ తర్వాత ఆ ట్రైన్‌ మరో స్టేషన్‌ని చేరుకోలేదు. కనీసం ఆ సొరంగాన్ని కూడా దాటలేదు. ఏదైనా ప్రమాదం జరిగి ఉంటుందని భావించిన రైల్వే అధికారులు సొరంగాన్ని చేరి, కిలోమీటరు పొడవునా అణువణువూ గాలించారు. ఎలాంటి ఆధారం దొరకలేదు. ఆ ట్రైన్‌ నుంచి ఇద్దరు ప్రయాణికులు మాత్రమే ప్రాణాలతో బయటపడ్డారు.
రైలు నుంచి దూకిన  ఆ ఇద్దరు ప్రయాణికులు తీవ్ర మానసిక ఒత్తిడికి లోనయ్యి ఆసుపత్రిలో చేరారు. చికిత్స అనంతరం ఆ ఇద్దరిలో ఒకతను అసలు విషయం బయటపెట్టాడు. ఆ రోజు రైలు సొరంగంలోకి ప్రవేశించగానే తెల్లని పొగ కమ్మేసిందని, రైల్లో ఉన్నవాళ్లంతా పెద్దపెద్దగా అరవడం విని భయంతో బయటకు దూకేశామని, ఆ తర్వాత రైలు ఏమైందో తెలియదని చెప్పాడు.తరువాత జరిగిన యుద్ధంలో ఆ సొరంగం దెబ్బతినగా, దాన్ని శాశ్వతంగా మూసివేశారు. అయితే ఆ రైలును ‘ఘోస్ట్ ట్రైన్‌’గా పిలవడం మొదలుపెట్టారు.ఆ 104 మందిలో ఒక వ్యక్తి దగ్గర డన్హిల్‌ కంపెనీకి చెందిన సిగార్‌ పెట్టె దొరికింది. దాని మీద 1907 సంవత్సరం ప్రింట్‌ అయ్యి ఉంది.1907 అని భవిష్యత్తు సంవత్సరం గురించి రాసి ఉందన్నారు.ఇక ఇప్పటికీ మెక్సికోలోని మ్యూజియంలో ఉందని నివేదికలు పేర్కొన్నారు.

## మెక్సికోలో ప్రత్యక్షం
1911లో మిస్సయిన రైలు 104 మంది ప్రయాణికులు 1845 సంవత్సరానికి చేరుకున్నారనే ఓ రిపోర్ట్‌ 1926లో అంటే ట్రైన్‌ మిస్‌ అయిన పదిహేనేళ్ల తర్వాత వెలుగులోకి వచ్చింది. అప్పటి మెక్సికో అధికారిక సమాచారం ప్రకారం 1845 సంవత్సరంలో ఆ 104 మంది ప్రయాణికులు మేమంతా ఇటలీలోని రోమ్‌ నుంచి జనెటి ట్రైన్‌లో ఇక్కడికి వచ్చాం అని చెప్పారు.అయితే పదివేల కిలోమీటర్ల దూరంలో ఉన్న మెక్సికో–ఇటలీల మధ్య రైల్వే మార్గం లేదు. సముద్రయానం తప్ప మరో దారే లేదు. అక్కడ అధికారులు వాళ్లని పిచ్చివాళ్లుగా భావించి మానసిక చికిత్సాలయంలో చేర్పించారు. ఆ తర్వాత మెక్సికో అధికారులు ఇటలీ అధికారులని సంప్రదించారు.అయితే, అది 1845వ సంవత్సరం కావడం వల్ల అప్పటికి 1911 ట్రైన్‌ మిస్సింగ్‌ ఘటన ఇటలీలో చోటుచేసుకోలేదు. దాంతో ఆ 104 మంది తమ దేశం వాళ్లు కాదని, అలాంటి ట్రైన్‌ తమ వద్ద లేనే లేదని ఇటలీ ప్రకటించింది.

## సొరంగం శిధిలం
జనెటి ట్రైన్‌ని మాయం చేసిన ఆ సొరంగం.. ప్రపంచయుద్ధ సమయంలోని వైమానిక దాడుల్లో నాశనం అయింది. ఇటలీలోని రైల్వే మ్యూజియంలో నేటికీ ఆ ట్రైన్‌ మోడల్‌ ప్రదర్శనకు ఉంది. ఇక ఆ ట్రైన్‌లో లభించిన 1907 నాటి సిగార్‌ ప్యాకెట్‌ని ఇప్పటికీ మెక్సికోలోనే భద్రపరిచారు.
## మూలాలు


వర్గం:రైలు ప్రమాదాలు
మారేడుపాక (రామగుండం)

**మారేడుపాక** తెలంగాణ రాష్ట్రం, పెద్దపల్లి జిల్లా, రామగుండం మండలానికి చెందిన గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.  

## తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.

## పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## రవాణా
రామగుండం రైల్వేస్టేషన్ ఇక్కడికి సమీపంలోని రైల్వే స్టేషన్. రామగుండం నుండి మారేడుపాకకు రోడ్డు కనెక్టివిటీ ఉంది.

## దేవాలయాలు
1975కు ముందు ఈ గ్రామంలో ఎవరికీ సంతానం కలగలేదు. ఊరి మహిళలు ఎన్నో వ్రతాలు చేసినా ఫలితం లేకుండేది. గ్రామ శివారులోని అటవీ ప్రాంతంలో అతిపెద్ద నాగుపాము ఉందని తెలిసి స్థానికులు ఆ ప్రాంతానికి వెళ్లి చూడగా అక్కడ ఒక నిలువెత్తు పుట్ట కనిపించింది. ఆ పుట్టలో తొలిసారిగా నాగులపంచమి రోజున మహిళలు పాలుపోయగా పాము బయటకు వచ్చి తాగింది. ఆ పామును నాగదేవతగా కొలిచి తమకు పిల్లలు పుడితే,  నీ పేరు పెడతామని అని మొక్కుకోగా చాలామందికి సంతానం కలిగింది. దాంతో నాగుల మల్లికార్జునుడిగా కొలుస్తూ ఇక్కడ ఒక దేవాలయాన్ని కూడా నిర్మించారు.

## పంటలు
వరి, మొక్కజొన్న, ప్రత్తి

## మూలాలు

## వెలుపలి లింకులు
షిరామిన్ పుణ్య క్షేత్రం

షిరామిన్ పుణ్య క్షేత్రం (Shiramine Shrine (白峯神宮, షిరామిన్ జింగు))    కమిగ్యో-కు,క్యోటో లోని షింటో పుణ్యక్షేత్రం.

చక్రవర్తి జున్నిన్ , చక్రవర్తి సుటోకు ల *[[కామి]]<nowiki/>ని* పూజించడానికి అంకితం అయిన పుణ్య క్షేత్రం. ఈ షిరామిన్ పుణ్యక్షేత్రంలో చక్రవర్తి సుటోకు జ్ఞాపకార్థం ఏటా-సెప్టెంబర్ మధ్యలో రెండు నోహ్ ప్రదర్శనలు  జరుగుతాయి. 

ఈ క్షేత్రం  క్రీడలకు, మరీ ముఖ్యంగా సాకర్‌కు దేవుడుగా ప్రసిద్ధి చెందిన షిరామిన్  దైవం, సెయిడై మయోజిన్‌కు కూడా నిలయం. 
thumb| పుణ్యక్షేత్రం వెలుపలి భాగం
క్రీడలకు అదృష్ట ఆకర్షణ గా పేరుపొందిన షిరామిన్ పుణ్యక్షేత్రంలో,  ఆరాధకులను ఆకర్శించే అదృష్ట  తాయెత్తుగా  కనౌవా  (叶う輪 )  బాగా ప్రాచుర్యం పొందింది.  
thumb| కనౌవా క్రీడలకు అదృష్ట ఆకర్షణ.
thumb| కొమాచి-ఒడోరి
ఈ పుణ్య క్షేత్రాన్ని 1871లో,  క్రమానుగతంగా ప్రభుత్వ-మద్దతు గల పుణ్యక్షేత్రం గాను,రాజ కుటుంబంతో అత్యంత సన్నిహితంగా అనుసంధానమైన కాన్పే-షా(Kanpei-sha)గా గుర్తించారు.  ఈ *కాన్పే-షా* లు రాజ కుటుంబాల గౌరవాన్ని పొందిన పుణ్యక్షేత్రాలు.  ఈ *కాన్పే-షా*  వర్గపు పుణ్య క్షేత్రాలు చక్రవర్తులు, రాజ కుటుంబ సభ్యులు లేదా రాజ కుటుంబాల ఆదరణ పొందిన ప్రముఖ పరివారాలు పవిత్రంగా భావించే అభయారణ్యాల మధ్య ఉంటాయి.  1940 వరకు,  మధ్య శ్రేణి లేదా కాన్పే- ఛూష(Kanpei-chūsha) ఇంపీరియల్ పుణ్యక్షేత్రాల స్థాయి మందిరం గా ఉండి, *షిరమిన్ -గు*  గా గుర్తింపు పొందింది. 1940లో, షిరమైన్ స్థాయిని  కాన్పే-టైష(Kanpei-taisha)  గా అత్యున్నత స్థాయి కి మార్చారు. అప్పటి నుండి, ఈ క్షేత్రం షిరామిన్ *జింగూ గా వ్యవహారంలో ఉంది.* 

## పండుగలు
**షుంకి రీతైసై పండుగ**

ఘనమైన వసంతపు పండుగ (గ్రాండ్ ఫెస్టివల్ ఆఫ్ స్ప్రింగ్)

ఏప్రిల్ 14

కెమారి 10:30 ఉదయం

**బుడో(武道）షౌరీసై**

(ఫెస్టివల్ ఆఫ్ బుడో(武道）)

మే 5

జపనీస్ బుడో ప్రదర్శన ఉదయం 9:00 నుండి (రోజంతా)

**సెడైమ్యుజిన్ రీసై ఫెస్టివల్**

జూలై 7

కెమారి 2:00 సాయంత్రం

కొమాచి-ఒడోరి 4:30&nbsp;సాయంత్రం

## గమనికలు
 

## ప్రస్తావనలు

* పోన్సన్‌బై-ఫేన్, రిచర్డ్ ఆర్థర్ బ్రబాజోన్. (1959) ''జపాన్ యొక్క ఇంపీరియల్ హౌస్.'' క్యోటో: పోన్సన్‌బై మెమోరియల్ సొసైటీ. OCLC 194887
* (1962) ''షింటో , పుణ్యక్షేత్రాలలో అధ్యయనాలు.'' క్యోటో: పోన్సన్‌బై మెమోరియల్ సొసైటీ. OCLC 399449
* (1963) ''ది విసిసిట్యూడ్స్ ఆఫ్ షింటో.'' క్యోటో: పోన్సన్‌బై మెమోరియల్ సొసైటీ. 

## బాహ్య లింకులు

* షిరమైన్ పుణ్యక్షేత్రం అధికారిక సైట్ (ఇంగ్లీష్, జపనీస్)
* ఫోటోలు (叶う輪 కనౌవా) 

## మూలాలు


వర్గం:Coordinates on Wikidata
అమర్ న్యూపానే

**అమర్ న్యూపానే** (నేపాలీ: अमर न्यौपाने) నేపాలీ యువ నవలా రచయిత, నేపాల్ సాహిత్యంలో అత్యంత ప్రసిద్ధి పొందిన వ్యక్తి. 
## సాహిత్య సేవ
అతని మొదటి నవల పనికో ఘమ్ (నీటి సూర్యుడు) 2066 BS లో ప్రచురించబడింది, పద్యశ్రీ సాహిత్య సమ్మాన్ అవార్డును గెలుచుకుంది.  ఆయన రాసిన కలిలో మనిషి (యువ హృదయం) అనే బాలల కథల సంపుటికి పారిజాత బాలసాహిత్య పండులిపి పురస్కారం లభించింది.  అతని నవల సేతో ధరి మదన్ పురస్కారం-నేపాల్ సాహిత్యంలో గొప్ప పురస్కారం- రామరాజ్ పంత స్మృతి పురస్కార్ అవార్డును కూడా గెలుచుకుంది. అతని నవల కరోడౌన్ కస్తూరి నేపాలీ హాస్యనటుడు హరి బన్షా ఆచార్య హాస్యనటుడిగా తన ప్రతిభను గుర్తించకపోతే ఎలా అవుతాడో అనే కథ ఆధారంగా రూపొందించబడింది. 
## రచనలు
*గులాబి ఉమర్
*పానీ కో ఘమ్
*సేతో ధరి
*కరోడౌన్ కస్తూరి
## మూలాలు


వర్గం:రచయితలు
వర్గం:నేపాల్
వర్గం:నేపాలీ రచయితలు
అర్సపల్లి పార్టు (నిజామాబాద్ సౌత్)

**అర్సపల్లి (పాక్షికం)**, తెలంగాణ రాష్ట్రం, నిజామాబాద్ జిల్లా, నిజామాబాద్ సౌత్ మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత నిజామాబాదు జిల్లా లోని ఇదే మండలంలో ఉండేది.  అర్సపల్లి నిజామాబాద్ నగరంలో ఉన్న ప్రాంతం. అర్సపల్లి పిన్ కోడ్ 503186, పోస్టల్ ప్రధాన కార్యాలయం సారంగాపూర్.

## సమీప ప్రాంతాలు
మాలపల్లి, అంబేద్కర్ కాలనీ, అహ్మద్ పురా కాలనీ, అహ్మద్ పురా కాలనీ, ఎన్నారై కాలనీలు మొదలైనవి ఇక్కడికి సమీపంలో ఉన్నాయి.

## ప్రార్థనా మందిరాలు

* మహాలింగేశ్వర దేవాలయం
* శ్రీకృష్ణ దేవాలయం
* హనుమాన్ దేవాలయం
* అలీ బిన్ అబ్దుల్లా మస్జిద్
* మస్జిద్ ఇ అలీ బిన్ అబ్దుల్లా
* మస్జిద్ ఇ ఇమామ్ అహ్మద్

## విద్యాసంస్థలు

* ప్రభుత్వ ఉన్నత పాఠశాల
* మదర్సా అన్వర్ ఉలూమ్
* లిటిల్ జెమ్స్ ఫౌండేషన్ స్కూల్
* మేఘా ఉన్నత పాఠశాల

## రవాణా
ఇక్కడికి సమీపంలో నిజామాబాద్ జంక్షన్ రైల్వే స్టేషన్, జాన్కంపేట్ జంక్షన్ రైల్వే స్టేషన్లు ఉన్నాయి. నిజామాబాద్ పట్టణం నుండి అర్సపల్లికి రోడ్డు కనెక్టివిటీ ఉంది.

## మూలాలు

## వెలుపలి లంకెలు

వర్గం:నిజామాబాద్ సౌత్ మండలంలోని గ్రామాలు
సిరివెన్నెల సీతారామశాస్త్రి తెలుగు సినిమా పాటల జాబితా (2016)

2016 లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:

## మూలాలు

వర్గం:జాబితాలు
వర్గం:సినిమా జాబితాలు
వర్గం:సిరివెన్నెల సీతారామశాస్త్రి రచించిన పాటలు
వర్గం:పాటలు
అబ్దుల్ జబ్బర్ ఖాన్

**అబ్దుల్ జబ్బర్ ఖాన్** (1 జూన్ 1957 – 14 నవంబర్ 2019) భోపాల్ గ్యాస్ విపత్తు బాధితుల కోసం పోరాడిన కార్యకర్త. గ్యాస్ లీక్ కు గురైన అతను తన మరణం వరకు బాధితులకు న్యాయమైన చికిత్స, పునరావాసం కోసం పోరాడాడు.

భారత ప్రభుత్వం మరణానంతరం ఆయనకు 2020లో   పద్మశ్రీ  పురస్కారంని ప్రదానం చేసింది. 

## ప్రారంభ జీవితం
జబ్బర్ ఒక పేద ముస్లిం కుటుంబం నుండి వచ్చాడు, అతను ఒక సంవత్సరం వయస్సులో భోపాల్ కు మారాడు.   బోరుబావులు తవ్వడానికి బాధ్యత వహిస్తూ నిర్మాణ వ్యాపారంలో పనిచేశాడు. 

## అవార్డులు

* భారత ప్రభుత్వం ఆయనకు 2020లో మరణానంతరం సామాజిక సేవలో పద్మశ్రీ పురస్కారం ఇచ్చింది.
* మధ్యప్రదేశ్ ప్రభుత్వం ఆయనకు 2019లో రాష్ట్ర అత్యున్నత పురస్కారం, సాంఘిక సేవకు ఇందిరాగాంధీ పురస్కారం ప్రదానం చేసింది. 

## మూలాలు

వర్గం:1957 జననాలు
వర్గం:పద్మశ్రీ పురస్కార గ్రహీతలు
పొన్నాడ వెంకట సతీష్ కుమార్

** పొన్నాడ వెంకట సతీష్‌ కుమార్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో ముమ్మిడివరం నియోజకవర్గం నుండి ఎమ్మెల్యేగా గెలిచాడు. 
## జననం, విద్యాభాస్యం
పొన్నాడ వెంకట సతీష్‌కుమార్‌ 14 ఫిబ్రవరి 1973లో ఆంధ్రప్రదేశ్ రాష్ట్రం, తూర్పు గోదావరి జిల్లా,  ముమ్మిడివరం మండలం, ముమ్మిడివరం గ్రామంలో  సత్యారావు, రామానుజమ్మ దంపతులకు అగ్నికులక్షత్రియ సామజికవర్గంలో జన్మించాడు. ఆయన బీకాం వరకు చదువుకున్నాడు.

## రాజకీయ జీవితం
పొన్నాడ వెంకట సతీష్‌కుమార్‌ కాంగ్రెస్ పార్టీ ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి తన సమీప ప్రత్యర్థి టీడీపీ అభ్యర్థి నడింపల్లి శ్రీనివాసరాజుపై గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014లో పోటీకి దూరంగా ఉండి అనంతరం వైఎస్సార్ కాంగ్రెస్ పార్టీలో చేరి 2019లో జరిగిన ఎన్నికల్లో వైసీపీ అభ్యర్థిగా పోటీ చేసి 5547 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

ఆయన 2023 ఆగస్ట్ 25న తిరుమల తిరుపతి దేవస్థానం (టీటీడీ) బోర్డు సభ్యుడిగా నియమితుడయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:ఆంధ్రప్రదేశ్ శాసన సభ్యులు (2009)
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
పెండెం దొరబాబు

**పెండెం దొరబాబు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2004, 2019లో జరిగిన శాసనసభ ఎన్నికల్లో పిఠాపురం నియోజకవర్గం నుండి రెండుసార్లు ఎమ్మెల్యేగా గెలిచాడు. 
## జననం, విద్యాభాస్యం
పెండెం దొరబాబు 12  జనవరి 1959లో ఆంధ్రప్రదేశ్ రాష్ట్రం, తూర్పు గోదావరి జిల్లా,కాకినాడ సమీపంలోని సర్పవరం గ్రామంలో వీరరాఘవరావు,  రాఘవమ్మ దంపతులకు జన్మించాడు. ఆయన  డిగ్రీ వరకు చదువుకున్నాడు.

## రాజకీయ జీవితం
పెండెం దొరబాబు భారతీయ జనతా పార్టీ ద్వారా రాజకీయాల్లోకి వచ్చి 1999లో జరిగిన శాసనసభ ఎన్నికల్లో బీజేపీ తరపున పోటీ చేసి ఓడిపోయి, 2004లో బీజేపీ నుండి పోటీ చేసి తన సమీప ప్రత్యర్థి కాంగ్రెస్ అభ్యర్థి కొప్పన మోహనరావు పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో వై.యస్. రాజశేఖరరెడ్డి సమక్షంలో కాంగ్రెస్ పార్టీలో చేరాడు. పెండెం దొరబాబు వై.యస్. రాజశేఖరరెడ్డి మరణాంతరం వై.ఎస్.ఆర్.కాంగ్రెస్ పార్టీలో చేరి 2014లో జరిగిన శాసనసభ ఎన్నికల్లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి ఓడిపోయాడు. ఆయన 2019లో జరిగిన శాసనసభ ఎన్నికల్లో జరిగిన ఎన్నికల్లో వైసీపీ అభ్యర్థిగా పోటీ చేసి 14992 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

పెండెం దొరబాబుకు 2024లో జరిగిన శాసనసభ ఎన్నికల్లో పిఠాపురం సిట్టింగ్ సీటును ఆయనకు బదులు వంగా గీతకు కేటాయించడంతో ఆమె గెలుపు కోసం పని చేశాడు. ఆయన ఎన్నికల అనంతరం 2024 ఆగష్టు 7న వై.ఎస్.ఆర్.కాంగ్రెస్ పార్టీకి రాజీనామా చేశాడు. ఆయన 2025 మార్చి 7న మంగళగిరి పార్టీ కేంద్ర కార్యాలయంలో జనసేన పార్టీ అధ్యక్షుడు, ఉప ముఖ్యమంత్రి పవన్ కళ్యాణ్ సమక్షంలో జనసేన పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:ఆంధ్రప్రదేశ్ శాసన సభ్యులు (2004)
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:తూర్పు గోదావరి జిల్లా రాజకీయ నాయకులు
చిర్ల జగ్గిరెడ్డి

**చిర్ల జగ్గిరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో కొత్తపేట నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
చిర్ల జగ్గిరెడ్డి 26 నవంబర్ 1970లో ఆంధ్రప్రదేశ్ రాష్ట్రం, తూర్పు గోదావరి జిల్లా,   కొత్తపేట, గోపాలపురం గ్రామంలో జన్మించాడు. ఆయన బెంగుళూరులోని న్యూ పోర్ట్  యూనివర్సిటీ ఎంబీఏ పూర్తి చేశాడు.
## రాజకీయ జీవితం
చిర్ల జగ్గిరెడ్డి తండ్రి చిర్ల సోమసుందర్ రెడ్డి అడుగుజాడల్లో రాజకీయాల్లోకి వచ్చాడు. ఆయన తండ్రి 1983లో టీడీపీ, 1989లో కాంగ్రెస్ తరపున ఎమ్మెల్యేగా గెలిచాడు. చిర్ల జగ్గిరెడ్డి 2001లో కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 2004లో కాంగ్రెన్‌ పార్టీ తరపున కొత్తపేట నియోజకవర్గం నుండి పోటీ చేసి  గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన  2009లో ఎన్నికల్లో ఓడిపోయాడు.

చిర్ల జగ్గిరెడ్డి వై.యస్. రాజశేఖరరెడ్డి మరణాంతరం కాంగ్రెస్ పార్టీకి రాజీనామా చేసి 2011లో వైఎస్సార్ కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి రెండోసారి ఎమ్మెల్యేగా గెలిచాడు. ఆయన 2019లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి బండారు సత్యానంద రావుపై 4,038 ఓట్లతో గెలిచి మూడోసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
వల్లభనేని వంశీ మోహన్

** వల్లభనేని వంశీ మోహన్ ** ఆంధ్రప్రదేశ్ రాష్ట్రానికి చెందిన రాజకీయ నాయకుడు, సినిమా నిర్మాత. ఆయన గన్నవరం శాసనసభ నియోజకవర్గం నుండి రెండుసార్లు ఎమ్మెల్యేగా గెలిచాడు.

## జననం, విద్యాభ్యాసం
వల్లభనేని వంశీ 1972లో ఆంధ్రప్రదేశ్ రాష్ట్రం, కృష్ణా జిల్లా, గన్నవరంలో జన్మించాడు. ఆయన 1995లో తిరుపతి ఎస్వీ యూనివర్సిటీ నుంచి ఎంవీఎస్సీ పూర్తి చేసి గోల్డ్ మెడల్ సాధించాడు. వంశీ ప్రస్తుతం హైదరాబాద్ లోని  ఇండియన్ స్కూల్ ఆఫ్ బిజినెస్ లో పబ్లిక్ పాలసీలో అడ్వాన్స్డ్ మెనేజే మెంట్ కోర్సు చేస్తున్నాడు.
## రాజకీయ జీవితం
వల్లభనేని వంశీ మోహన్ 2014లో జరిగిన అసెంబ్లీ ఎన్నికల్లో టీడీపీ అభ్యర్థిగా తన సమీప ప్రత్యర్థి వైసీపీ అభ్యర్థి దుట్టా రామచంద్రరావుపై 9,400 ఓట్లతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2019లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి యార్లగడ్డ వెంకటరావుపై 838 ఓట్లతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు.

వల్లభనేని వంశీ టీడిపిని విడి వైసీపీకి మద్దతుగా ఉండడంతో టీడీపీ వేసిన పిటిషన్‌తో ఆ పార్టీని వీడిన ఆయనపై అనర్హత వేటు వేస్తూ 2024 ఫిబ్రవరి 26న స్పీకర్‌ తమ్మినేని సీతారాం నిర్ణయం తీసుకున్నాడు.

వల్లభనేని వంశీమోహన్ 2024లో జరిగిన ఆంధ్రప్రదేశ్ శాసనససభ ఎన్నికలలో గన్నవరం నియోజకవర్గం వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి యార్లగడ్డ వెంకటరావు చేతిలో 37,628 ఓట్ల తేడాతో ఓడిపోయాడు.

## నిర్మించిన సినిమాలు
* పున్నమి నాగు (2009)
* అదుర్స్ (2010)
*టచ్ చేసి చూడు (2018)
## జైలు జీవితం
ఆంధ్రప్రదేశ్ రాష్ట్రంలో కూటమి ప్రభుత్వం ఏర్పాటైన తరువాత టీడీపీ కార్యాలయంపై దాడి, ఇతర కేసుల్లో 2025 ఫిబ్రవరి 13న వల్లభనేని వంశీని పోలీసులు అరెస్ట్ చేయగా, ఆ తరువాత ఆయనకు కోర్టు బెయిల్ మంజూరు చేయగా 137 రోజుల పాటు జైలు జీవితం గడిపిన ఆయన 2025 జులై 2న విజయవాడ జైలు నుంచి విడుదలయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
వర్గం:కృష్ణా జిల్లా వ్యక్తులు
కైలే అనిల్ కుమార్

** కైలే అనిల్‌ కుమార్‌ ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో పామర్రు నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
కైలే అనిల్‌ కుమార్‌  ఆంధ్రప్రదేశ్ రాష్ట్రం, కృష్ణా జిల్లా, పామర్రు, , అరండల్ పెట్ లో  కైలే సంజీవరావు, జ్ఞానమణి దంపతులకు జన్మించాడు. ఆయన ఎంసీఏ వరకు చదువుకున్నాడు.
## రాజకీయ జీవితం
కైలే అనిల్‌ కుమార్‌ రాజకీయ నేపథ్యం ఉన్న కుటుంబం నుండి రాజకీయాల్లోకి వచ్చాడు. ఆయన తల్లి కైలే జ్ఞానమణి వైఎస్సార్‌సీపీ తరపున బాపులపాడు మండలం జెడ్పీటీసీ సభ్యురాలిగా, వైఎస్సార్‌సీపీ మహిళా విభాగం జిల్లా అధ్యక్షురాలుగా ఉంది. అనిల్‌ వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చాడు.

అనిల్‌ ను 2016లో వైఎస్సార్‌సీపీ ఎమ్మెల్యేగా గెలిచిన  పామర్రు ఎమ్మెల్యే ఉప్పులేటి కల్పన టీడీపీలో చేరిన తర్వాత వైసీపీ పామర్రు నియోజకవర్గ సమన్వయకర్తగా  వైఎస్సార్ కాంగ్రెస్ పార్టీ అధ్యక్షుడు వైఎస్‌ జగన్‌మోహన్‌రెడ్డి నియమించాడు. ఆయన 2019లో జరిగిన అసెంబ్లీ ఎన్నికల్లో తన సమీప ప్రత్యర్థి టీడీపీ అభ్యర్థి ఉప్పులేటి కల్పన పై 30873 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:కృష్ణా జిల్లా వ్యక్తులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
వర్గం:1977 జననాలు
వర్గం:జీవిస్తున్న ప్రజలు
అంబాలికా దేవి

**అంబాలికా దేవి** (నేపాలీ: अम्बालिकादेवी; 1894–1936) నేపాల్ కు చెందిన ప్రసిద్ధ రచయిత్రి.
## వ్యక్తిగత జీవితం
దేవి, 1901లో చరిత్రకారుడైన అంబికా ప్రసాద్ ఉపాధ్యాయను వివాహం చేసుకుంది. 1932లో, ఆమె రాజ్‌పుత్ రమణి అనే నవలను ప్రచురించింది. ఆమె మొట్టమొదటి సారిగా నేపాల్ లో నవల వ్రాసిన మొదటి నేపాల్ మహిళగా పేరు పొందింది. తన రచనా జీవితాన్ని కొనసాగిస్తూ దేవి 1936లో మరణించింది.
## రచనలు
*రాజపుత్ రమణి
## మూలాలు


వర్గం:రచయిత్రులు
వర్గం:నేపాలీ రచయిత్రులు
వర్గం:1894 జననాలు
వర్గం:1936 మరణాలు
మీనాక్షి జైన్

**మీనాక్షి జైన్** ఒక భారతీయ రాజకీయ శాస్త్రవేత్త, చరిత్రకారులు. కుల, రాజకీయాల మధ్య సంబంధాలపై పండితురాలు. ఆమె ప్రస్తుతం ఢిల్లీలోని గార్గి కళాశాలలో చరిత్ర అసోసియేట్ ప్రొఫెసర్ గా ఉన్నారు. 2014లో భారత ప్రభుత్వం ఇండియన్ కౌన్సిల్ ఆఫ్ హిస్టారికల్ రీసెర్చ్ లో సభ్యురాలిగా నామినేట్ చేసింది.   ఆమె సాహిత్యం , విద్యా రంగంలో చేసిన కృషికి గాను 2020లో భారతదేశపు నాల్గవ అత్యున్నత పౌర పురస్కారమైన పద్మశ్రీ పురస్కారం పొందింది. 

## ప్రారంభ జీవితం, విద్య
మీనాక్షి జైన్ ది టైమ్స్ ఆఫ్ ఇండియా మాజీ సంపాదకుడు జర్నలిస్ట్ గిరిలాల్ జైన్ కుమార్తె.  ఆమె ఢిల్లీ విశ్వవిద్యాలయం నుండి రాజనీతి శాస్త్రంలో పి.హెచ్.డి పొందింది.  సామాజిక పునాది, కుల, రాజకీయాల మధ్య సంబంధాలపై ఆమె చేసిన థీసిస్ 1991లో ప్రచురించబడింది. 

## కెరీర్
జైన్ ఢిల్లీ విశ్వవిద్యాలయానికి అనుబంధంగా ఉన్న గార్గి కళాశాలలో చరిత్ర అసోసియేట్ ప్రొఫెసర్. ఆమె  2014 డిసెంబరులో భారత ప్రభుత్వం చే ఇండియన్ కౌన్సిల్ ఆఫ్ హిస్టారికల్ రీసెర్చ్ సభ్యురాలిగా నామినేట్ చేయబడింది. 

## అవార్డులు

* పద్మశ్రీ పురస్కారం (2020)

## మూలాలు

వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన మహిళలు
వర్గం:ఢిల్లీ విశ్వవిద్యాలయం పూర్వ విద్యార్థులు
వర్గం:భారతీయ మహిళా సామాజిక శాస్త్రవేత్తలు